Buyuk Britaniya stagflyatsiya davlatiga aylanish arafasida — Bloomberg

Inflyatsiyaning o‘sishi va iqtisodiyotning sekinlashuvidan qiynalayotgan dunyoda Buyuk Britaniya alohida o‘rin tutadi. U rivojlangan mamlakatlarning stagflyatsiya poytaxti bo‘lish yo‘lida turibdi. Bloomberg nashri qanday qilib Buyuk Britaniya stagflyatsiya davlatiga aylanishi mumkinligini tahlil qildi. 

Stagflyatsiya — sekin iqtisodiy o‘sish va nisbatan yuqori ishsizlik yoki iqtisodiy turg‘unlik bilan tavsiflanuvchi holat. Bu esa bir vaqtning o‘zida inflyatsiya bilan birga keladi. Stagflyatsiyani muqobil ravishda yalpi ichki mahsulotning pasayishi bilan aniqlash mumkin.
Xalqaro valyuta jamg‘armasi (XVJ) ma’lumotlariga ko‘ra, bu yil va keyingi yil davomida narxlar 13,1 foizga o‘sishi kutilmoqda. Bu G7 mamlakatlari orasida eng baland ko‘rsatkichdir. Britaniya Milliy Iqtisodiy va Ijtimoiy Tadqiqotlar Instituti mamlakat kelasi yilga qadar tanazzulga yuz tutishini taxmin qilmoqda.
Global qiyinchiliklar yuzaga kelganda, Buyuk Britaniya ko‘proq aziyat chekadi. Buning sababi mamlakat iqtisodiyoti boshqalarga qaraganda ko‘proq barqarorlikka ega emasligidadir. 
Bu o‘z vaqtida yuqori samaradorlik xavfini keltirib chiqarib, kelajakka sarmoya kiritishdan ko‘ra ko‘proq xarajatlarni kamaytirishga qaratilgan madaniyat natijasidir. 
Buyuk Britaniyadagi inflyatsiya to‘lqini AQSH va Yevropadagidan ko‘ra yomonroq bo‘ladi, — deydi XVJning Yevropa direktori Alfred Kammer, 
Buyuk Britaniyadagi gazning deyarli yarmi Shimoliy dengizdan olinadigan maishiy gazdir. Mamlakatda aynan bu gazni saqlash joyi mavjud emas. 
So‘nggi bir necha hafta ichida Buyuk Britaniya foydalanish mumkin bo‘lganidan ancha ko‘p suyultirilgan gazni import qildi. 
Buyuk Britaniyadagi gaz narxi hozir kontinental Yevropanikidan 33 foizga qimmat. Ba’zi tahlilchilarning fikriga ko‘ra Brexit importni qisqartirish orqali ish haqi va narxlarni keskinlashtirgan bo‘lishi mumkin.
Pandemiya boshlanganidan beri ishchilar soni 440 ming kishiga qisqardi. Buning deyarli yarmi Yevropa Ittifoqi ishchilarining kamayishi bilan bog‘liq bo‘lishi mumkin.
Avvalroq Buyuk Britaniyadagi inflyatsiya 40 yillik maksimal darajaga yetgani haqida xabar berilgan edi.